cyanic-selkie/wikianc huggingface dataset:
Kjæledyr
Typiske kjæledyr
De senere års utvikling mot et stadig mer fritidsorientert samfunn har ledet til at flere domestiserte arter benevnes som kjæledyr. Eksempler på dette er store dyr som hest og rein, og mindre dyr som marsvin, hamster, chinchilla, kanin, ilder, tamrotte, mus og degus. Også dyr som ikke er domestiserte kan i en viss utstrekning kalles kjæledyr, f.eks. noen arter eksotiske insekter, edderkopper, krypdyr, amfibier og fiskearter som kan holdes i et mindre akvarium. Også mer typiske produksjonsdyr kan utgjøre gode kjæledyr, f.eks. geit og gris.
Norge
Det eldste beviset man har for kjæledyr i Norge er den såkalte varangerhunden, som skal være omkring 5 000-7 000 år gammel. Den har nok allikevel først og fremst vært et nyttedyr, men man kan anta at den også fungerte som kjæledyr. Varangerhunden var en spisshundlignende hund av relativt liten størrelse.
Slett ikke alle dyr kan holdes lovlig som kjæledyr i Norge, og for de dyr som kan holdes gjelder gjerne særlige bestemmelser om innførsel til landet.
Innførsel av kjæledyr til Norge
Norske landbruksmyndigheter definerer eksotiske dyr som dyrearter som ikke lever vilt i Norge, og som ikke er tradisjonelle produksjonsdyr, sportsdyr eller familiedyr i Norge. I Norge er det er forbudt å innføre, omsette og holde eksotiske pattedyr, reptiler og amfibier, med mindre det er et unntak fra bestemmelsene.
Hund, katt, ilder, kanin, burfugl, hamster, marsvin, rotter, mus, chinchilla, skilpadde, minigris og akvariefisk er tollfrie ved ordinær innførsel til Norge, men det må betales merverdiavgift. I tillegg kommer særlige bestemmelser om karantene og vaksinasjoner. Reptiler og amfibier er forbudt å kjøpe, selge og eie i Norge. Det er mulig å søke om dispensasjon fra Mattilsynet til å eie enkelte dyr. I en slik søknad må man skrive detaljert om hva slags dyr og art man ønsker, grunnlag samt vedlegg av eventuelle legeattester. Den mest vanlige årsaken til dispensasjon er allergi, og det vanligste dyret som blir gitt dispensasjon for er Hermanns landskilpadde. Det er også ulovlig å fange ville dyr i naturen. Det er kun tillatt å ha rumpetroll til undervisningsformål. Mattilsynet jobber for tiden med en ny liste over hva som skal bli lovlig å eie som kjæledyr, og rapporten vil bli lagt fram i løpet av 2010. Det mest omstridte temaet er burfugler, som vanligvis lever under veldig dårlige forhold i for små bur, og derfor risikerer å bli forbudt.
Reptiler som er unntatt fra forbudet i Norge om eksotiske (kjæle-)dyr:
VM i fotball 2010 – Gruppe G
Denne artikkelen tar for seg resultatene i Gruppe G i VM i fotball 2010. Kampene i Gruppe G ble spilt mellom 15. og 25. juni 2010. Gruppen består av, , og. Brasil og Portugal har ikke vært i samme gruppe helt siden 1966. Den gang slo det portugisiske laget Brasil 3-1 og gikk videre til kvartfinale. Portugal kom til slutt på tredjeplass i sluttspillet. Gruppe G ble betegnet som «dødens gruppe» i VM-sluttspillet.
Brasil vant denne gruppen og vil møte Chile, som var toer i Gruppe H, i åttendedelsfinalen. Portugal ble toer i denne gruppen og møte vinneren av Gruppe H, Spania, i åttendedelsfinalen.
Elfenbenskysten – Portugal
15. juni 2010 – 16:00
Nelson Mandela Bay Stadium, Port Elizabeth
Tilskuere: 38 034
Brasil – Nord-Korea
15. juni 2010 – 20:30
Coca-Cola Park, Johannesburg
Tilskuere: 54,331
Brasil – Elfenbenskysten
Soccer City, Johannesburg
Tilskuere: 84,455
Portugal – Nord-Korea
21. juni 2010 – 13:30
Green Point Stadium, Cape Town
Tilskuere: 63,644
Portugal – Brasil
25. juni 2010 – 16:00
Moses Mabhida Stadium, Durban
Tilskuere: 62,712
Nord-Korea – Elfenbenskysten
25. juni 2010 – 16:00
Tilskuere: 34,763
Petersøya
Petersøya (tidl. også Petersøen) ligger i Storelva på Sørsiden i Hønefoss og er for det meste ei halvøy som brukes som et lokalt friluftsområde, men tidvis også ei øy når elva flommer. Petersøya har fått navn etter området som ble kalt Petersløkka, der Hønefoss kirke ligger i dag. Det var i sin tid eid av skreddermester Christian Pedersen.
Tilkomst til Petersøya går enten via turstien langs elva, fra Tippen eller Søndre park, eller via Hofgaards gate eller Kong Rings gate. Det er nedkjøring til halvøya ved Hønefoss kirkestue. Det var tidligere montert en gangbru over til området, som var farbar ved normal flom, men manglende vedlikehold førte til at den ble fjernet.
Larabanga
Larabanga er en landsby i Northern Region i Ghana. Landsbyen ligger ved inngangen til Mole nasjonalpark og er mest kjent for sin store moské bygget i leire. Byggestilen minner om den store moskéen i Djenné, om enn i mindre skala. Moskéen dateres til 1421, da den transsahariske handelen var på sin høyde. Det sies forøvrig at Ghanas eldste koran ligger i denne moskéen.
The Solent
The Solent er sundet mellom øyene Isle of Wight og Storbritannia. Det er en viktig farled for skipstrafikk til og fra Southampton og Portsmouth. Området er også viktig for rekreasjon og sjøsport; verdens eldste regatta, Cowes Week, arrangeres i farvannet. Området har et komplekst tidevansmønster.
Larabanga
Larabangas hovedinntekt kommer fra jordbruk og økoturisme.
Santa Cruz (departement)
Santa Cruz er det største departementet i Bolivia og har et areal på 370 621 km² og en befolkning på 2 657 762 	 (2012). Departementshovedstaden ligger i Santa Cruz de la Sierra. Departementet er rikt på naturgassressurser.
Søndre Buskerud politidistrikt
Søndre Buskerud politidistrikt er nå en del av Sør Øst politidistrikt. Gamle Søndre Buskerud politidistrikt dekket elleve kommuner. Ni av kommunene var i Buskerud fylke, og to i Vestfold fylke (Sande og Svelvik). Politidistriktet hadde hovedsete på politihuset i Drammen.
Søndre Buskerud politidistrikt hadde to politistasjoner:
Santa Cruz (departement)
Provinser i Santa Cruz
Santa Cruz er inndelt i 15 provinser (provincias):
Søndre Buskerud politidistrikt
Det var også åtte lensmannskontorer i Søndre Buskerud politidistrikt:
Fra og med 1. januar 2016 ble Søndre Buskerud politidisktrikt en del av det nye Sør-Øst politidistrikt.
Kunstløp under Vinter-OL 1952
Under Vinter-OL 1952 i Oslo ble det arrangert tre øvelser i kunstløp.
Herrer
Øvelsen bestod av pliktløp og et fem minutters friløp. Det ble gitt karakterer av 9 dommere. <br style="clear:both;"/>
Kvinner
Øvelsen bestod av pliktløp og et fem minutters friløp. Det ble gitt karakterer av 9 dommere. <br style="clear:both;"/>
Parløp
Øvelsen bestod av et fem minutters friløp. Det ble gitt karakterer av 9 dommere. <br style="clear:both;"/>
Albano Sant’Alessandro
Albano Sant'Alessandro er en kommune i provinsen Bergamo i Lombardia i Italia.
Heinenoordtunnelen
Heinenoordtunnelen ligger sør for Rotterdam i den nederlandske provinsen Zuid-Holland. Den ble bygget for å overta den rollen Barendrechtsebroen hadde som forbindelse mellom Hoeksche Waard og øyen IJsselmonde og går under elven Oude Maas. Riksvei A29 er lagt gjennom tunnelen, som er oppkalt etter landsbyen Heinenoord like ved.
Joop Bakker, som da var minister for det nederlandske departementet for offentlige arbeider og vannforvaltning åpnet tunnelen 22. juli 1969.
Den første Heinenoordtunnelen har to rør, opprinnelig var det to motorveifiler og en fil for langsom trafikk og syklister. I 1991 ble tunnelens kapasitet midlertidig økt ved at det østlige røret mistet filen for langsom trafikk, som ble omgjort til motorveifil.
I 1990-årene ble Heinenoordtunnel nummer to bygget, og nå blir all langsom trafikk  ført gjennom denne. Den var den første boretunnelen i Nederland. Da den ble åpnet, ble den første Heinenoordtunnelen utvidet til 2 x 3 motorveifiler.
Landbruksmaskiner hadde akkurat nok plass til at de for egen maskin kunne kjøre gjennom tunnelen, som hadde en hellingsgrad på 1:15. Det var ikke mulig for syklistene å bruke en så bratt tunnel, for dem var maksimal hellingsgrad på 1:30. For disse trafikantene ble da også et «tårn» i hver ende av tunnelen bygget. I hvert tårn er det en rulletrapp og en stor heis. Tunnelene er åpne 24 timer i døgnet.
Ságat
Ságat («nyheter») er en norskspråklig samisk avis som utgis i Finnmark.
Avisen ble etablert i Vadsø i 1956, men flyttet i 1981 til Lakselv, hvor hovedkontoret er i dag. Avisen dekker en rekke kommuner i de samiske områdene i Trøndelag, Nordland, Troms og Finnmark.
Historie
Finnmark fylkesting satte ned «Utvalget for samisk avis» i april 1955, og dette bestod av sorenskriver Dag Tønder fra Vardø, programsekretær i NRK, Thor Frette, Vadsø, gårdbruker Ole Andreas Olsen, Bonakas, og samekonsulent Hans J. Henriksen, Vadsø. Utvalgets arbeid resulterte i andelslaget «Sámiid Aviisa OS (Samisk Avis AL)» med en målsetning om minst en avisutgivelse i måneden fra Vadsø. Det var to aktuelle avisnavn å velge, Ságat («Nyheter») eller Sádni Doalvo («Budbringeren»). Ságat ble valgt som navn.
Den første avisen kom i desember 1956 og en tok sikte på ukentlig utgivelse den første tiden. Etter et halvt års drift måtte driften innstille grunnet økonomiske problemer. Tilbakemelding fra Kirke- og undervisningsdepartementet om offentlig tilskudd lot vente på seg og høsten 1958 var avisen tilbake som månedsavis med et mindre sidetall. I 1959 kom det første statstilskuddet til avisen.
Økende abonnementstall for avisen som fram til da var redigert på samisk førte til økende utgivelsesfrekvens. Fra 1962 kom Ságat ut annenhver torsdag både på samisk og norsk. I 1966 hadde ikke styret bare problemer med å finne en ny redaktør, men også å opprettholde utgivelsesfrekvensen. En nedleggelse ble diskutert flere ganger mot slutten av 1960-tallet men hver gang avvist.
I 1972 ble det nedsatt et utvalg for å vurdere avisas framtid. Den konkluderte med at Ságat skulle komme i tabloidformat og at det skulle arbeides for å skaffe flere abonnenter. Abonnementstallet steg fra ca. 400 i august 1972 til ca. 1 950 ved utgangen av februar 1973. Økt annonsemengde og statstilskudd bidro til å styrke økonomien i avisa.
1. september 1975 kom Ságat som ukeavis og avisen ble i 1977 medlem av Norske Avisers Landsforbund, noe som særlig var en anerkjennelse av at Ságat var en virkelig avis.
På generalforsamlingen i 1977 kom det til en konflikt om hvilket språk avisa skulle redigeres på, og et forslag om at samisk skulle være hovedspråket med innslag på norsk ble nedstemt. Mangeårig redaktør Geir Wulff ble ansatt ved årsskiftet 1977/78 som landets yngste redaktør. I 1978 ble Ságat aksjeselskap og i 1979 fikk avisen konkurranse av den nyetablerte Sámi Áigi. I 1981 flyttet avisa fra Vadsø til Lakselv, noe som innebar at avisa etablerte seg i et sentralt samisk bosettingsområde.
I 1983 og 1985 ble det etablert to distriktskontorer i henholdsvis Tana og Evenes. Senere er det etablert nye underkontor i Karasjok, Nordre Troms, Snåsa og Sør-Norge.
Fra 1. januar 1997 begynte Ságat å komme ut 3 ganger pr. uke. Den 4. april 2008 ble utgiverhyppigheten utvida til 4 utgaver per uke. Ságat ble 1. oktober 2008 dagsavis, med fem ukentlige utgaver (tirsdag, onsdag, torsdag, fredag og lørdag).
Opplagstallet var i 2015 på 2563(kilde medienorgeuib.no). Avisen er tilgjengelig med en nettutgave som kun er åpen mot betaling. Avisens mottar nær 10 mill. NOK i årlig i offentlig støtte til driften.
Eiere
Samisk avis AS/Sámiid áviisa AS er et aksjeselskap. 51 nordnorske kommuner og fylkeskommuner eier tilsammen ca. 47 %, samiske kulturorganisasjoner ca. 10 %, mens de øvrige 43 % eies av tilsammen ca. 600 småaksjonærer deriblant lokale bondelag, sauealslag, fiskarlag og de fleste politiske partier. Den største aksjeeier er Porsanger kommune som eier 40 %, deretter Samenes landsforbund som eier 6 % og Sámi Dálulaččaid Searvi med 4 %.
Farah
Farah (arabisk: ) er et arabisk navn, som betyr «glede» og «lykke».
Referanser
Farah (Begriffsklärung) Farah Farah Farah Farah Фарах
Ságat
Opplag
Kilder dersom ikke annet er nevnt: Aviskatalogen.
Bergens Stiftstidende
Bergens Stiftstidende var en norsk avis som ble utgitt i Bergen.
Bergens Stiftstidende utkom første gang i 1840, men gikk inn allerede i 1855. Redaktører var Hans Holmboe og presten Peter Albert Sagen, fra 1848 August Theodor Brömel.
Socket S1
Socket S1 er en prosessorsokkel for AMD Mobile Sempron, AMD Turion 64 (MK-serien) og AMD Turion 64 X2.
Wojciech Żywny
Wojciech Żywny (1756–1842) var en böhmisk pianist, fiolinist, lærer og komponist.
Socket S1
Socket 1 er av typen PGA-ZIF og er beregnet for prosessorer med 638 pinner.
Wojciech Żywny
Żywny underviste Frédéric Chopin i årene 1816 til 1822, og var hans første klaverlærer.
Żywny skrev klaverstykker og noen orkesterverk. Ingen av dem ble publisert.
Socket S1
Prosessorsokkelen støtter 200 MHz FSB og 800 MHz HyperTransport.
Hercegovina
Bakgrunn
Navnet Hercegovina tyder «hertugens (tysk: Herzog) eiendom», som viser til en hersker fra middelalderen, Stefan Vukčić Kosača, Herzog av St. Sava, den første serbiske erkebiskopen. Som et ledd i forberedelsene til å innlemme Bosnia i Østerrike-Ungarn ble det utført en «splitt og hersk»-politikk overfor den sterkt svekkede ottomanske ledelsen. Navnet Hercegovina, den sydlige regionen i Bosnia, ble en del av landets navn, som da skiftet fra «Bosnia» til «Bosnia-Hercegovina» i 1853. Østerrike-Ungarn lot serbiske og kroatiske misjonærer få komme inn i Bosnia for å vekke innbyggernes «nasjonalfølelse». Som følge av disse hegemoniske handlinger, styrt av Wien på vegne av europeiske styresmakter, var de fleste ortodokse og katolske bosnjakene systematisk konvertert til «bosniske serbere» og «bosniske kroater».
En folketelling fra 1991 registrerte 437 095 innbyggere i Hercegovina. Den etniske sammensetningen var 47,2 % kroater 25,8 % bosnjaker, 21,3 % serbere, 4,2 % jugoslaver og 1,4 % andre.
Terrenget i Hercegovina er stort sett kupert og karstpreget, bortsett fra den sentrale dalen der elven Neretva renner igjennom. Den største byen er Mostar, midt i regionen. Andre store byer er Stolac, Trebinje, Siroki Brijeg, Konjic og Čapljina.
Historie
Tidlig i middelalderen ble det moderne Bosnia-Hercegovina delt inn i små, og mer eller mindre, uavhengige områder. Hercegovina var regionen som den gang var kalt Zahumlje og Travunija. De vestligste delene av Hercegovina hørte til Kongedømmet Kroatia.
Etter 1320-årene ble alle disse områdene en del av Kongedømmet Bosnia. I et dokument sent til Fredrik III av Sachsen den 20. januar 1448 kaller den bosniske hertugen Stefan Vukčić Kosača seg selv Herzog av St. Sava, herre over Hum og Primorje, store hertug av Det bosniske kongedømme, og landet han kontrollerte ble derfor kalt «Herzogs land» eller «Hercegovina».
I 1482 ble Herzog overmannet av ottmanske styrker ledet av sin egen sønn Ahmed Hercegović, som aksepterte islam. I Det ottomanske riket ble Hercegovina en provins (sandsjak) i staten (pashaluk) Bosnia. Navnet på landet ble endret til Bosnia-Hercegovina i 1853, som et ledd i at landet skulle innlemmes i Østerrike-Ungarn. I 1878 ble Hercegovina okkupert av Østerrike-Ungarn. Både bosnjaker og serbere følte seg kraftig krenket og stod i sammen mot inntrengerne i mindre kamper som endte i 1882.
Hercegovina i dag
Vestlige deler av regionen er stort sett bosatt av kroater, mens serbere stort sett holder seg i øst. I den sentrale Neretvadalen er det en større del bosnjaker, inkludert i byene Mostar, Konjic og Stolac. Innbyggerne i Hercegovina var blandet før Jugoslavia-krigene og annen verdenskrig, som begge inneholdt etnisk rensning i stor skala.
Elven Neretva er dominerende i Hercegovina, og renner blant annet gjennom byen Mostar, og deler byen i to. Den kjente broen Stari Most krysser elven i byen. Elven renner gjennom byen Capljina og inn i Kroatia før den munner ut i Adriaterhavet. Mostar er den eneste byen i regionen med mer enn 100 000 innbyggere. Det er ingen storbyer i Hercegovina, som man har i Bosnia, men de er likevel historiske og kjente.
«Ørnen» (korvett)
«Ørnen» var Norges første korvett etter 1814. Bestyrkningen var kraftig, 20 stk. 18 punds kanoner. «Ørnen» var litt større enn de norske briggene på den tiden, og var således også mer sjødyktig enn disse. «Ørnen» gjorde 13 tokter, hvorav 10 som kadettskip. «Ørnen» gjorde fra 1847 tjeneste som vakt- og losjiskip, men ble hugget opp i 1874. I årene 1841–1851 ble det bygget fire nye korvetter, en av disse fikk navnet «Ørnen».
Opptøyene i England 2011
Opptøyene i England 2011 var et opprør mellom den 6. og 11. august 2011 da tusenvis av mennesker løp løpsk i distriktene i London og i byer over hele England. Det resulterende kaos førte til utbredte offentlige forstyrrelser, deriblant plyndringer, brannstiftelser, innbrudd og opptøyer, som førte til at store politistyrker måtte settes inn, og foresaket at fem personer ble drept.
De første opprørene begynte den 6. august 2011 i Tottenham, nord i London; og deretter oppsto det opprør andre steder i London og andre områder i England. Opptøyene ble utløst etter at en 29 år gammel lokal mann, Mark Duggan, ble skutt og drept av politiet fra Metropolitan Police Service.
Flere voldelige sammenstøtt med politiet fulgte, sammen med ødeleggelser av politikjøretøyer, en dobbeldekker buss og mange boliger og forretninger, således fikk det hele bred omtale i media. Over natten skjedde det herjinger og plyndringer i Tottenham Hales detaljhandel park og det nærliggende Wood Green. De påfølgende dagene var det tilsvarende scener i andre deler av London og de strøk som var mest utsatt var Hackney, Brixton, Walthamstow, Peckham, Enfield, Battersea, Croydon, Ealing, Barking, Woolwich, Lewisham og East Ham.
Beck (film)
Beck eller Beck – Lockpojken er en svensk film fra 1997. Det er den første filmen om Martin Beck med Peter Haber og Mikael Persbrandt i hovedrollene.
Opptøyene i England 2011
Fra den 8. til 10. august ble andre byer i England rammet, inkludert Birmingham, Coventry, Leicester, Derby, Wolverhampton, Northampton, Nottingham, West Bromwich, Bristol, Liverpool, Manchester, og Salford) i det som ble karakterisert som «copycat violence», voldsetterligning. På sosiale medier, som blant annet Facebook, spredte det seg rykter om ytterligere uro eller detaljer om kjente forstyrrelser som siden ble bevist å være feilaktige; eksempelvis var det rykter om uro i byen Dudley, rundt 9 km unna Wolverhampton, og ved kjøpesenteret Merry Hill rett ved, men det ble ikke rapportert noen slike hendelser her. Et rykte om at et sykehus i Birmingham ble rammet av opptøyer viste seg også å være uriktig. Det samme var de usanne ryktene om forstyrrelser i distriktet Heath Town i Wolverhampton, som hadde hatt alvorlige opptøyer i mai 1989.
Beck (film)
Handlingen
En dag oppdager en person, som jobber på forbrenningsanlegget i Stockholm, til sin skrekk at et lik er på vei inn i ovnen blant søppelet. Martin Beck må ta hånd om den vanskelige saken. Han går ut fra at et veldig brutalt mord er begått, men han vet ikke når, hvor, eller hvordan. Hans eneste spor er en kodet mail-e-postadresse på Internet, fra en mann som kommer til å myrde igjen...
Opptøyene i England 2011
Ved 10. august hadde mer 3 000 blitt arrestert over hele England, mer enn 1 000 anklaget for alvorlige overtredelser i forbindelse med opptøyene. I begynnelsen jobbet domstolene på overtid. Det var totalt sett 3 443 rapporterte kriminelle hendelser over hele London som var knyttet til ordensforstyrrelser. Foruten fem døde ble minst 16 andre skadet som et direkte resultat av tilknyttede voldelige aktiviteter. Det er beregnet av skader på eiendom kostet rundt 200 millioner pund, og den lokale økonomien, som i mange tilfeller allerede var lav grunnet nedgangskonjunktur, ble betydelig skadelidende.
Opptøyene førte til en betydelig debatt blant politikere, akademikere og andre om årsakene og sammenhengen som de skjedde. Opptøyene ble tilskrevet årsaker i samfunnsmessige faktorer som spenninger mellom etniske og samfunnsklasser, økonomisk nedgang og arbeidsledighet. Det førte til i tillegg til individuelle faktorer som kriminalitet, hærverk, opptøyer, politihat, sammenbrudd i sosial moral og utvikling av kriminell og voldelig gjengkultur.
Beck (film)
Om filmen
Filmen som seinere fikk den alternative tittelen Beck 1 – Lockpojken, ble spilt inn høsten 1996 i Stockholm. I hele innspillingsperioden valgte filmteamet å bruke utemiljøer der det regner kraftig. Det finns bare en scene i hele filmen der det ikke regner, da de ytre omstendighetene umuliggjorde det.
Osaka
Osaka (大阪市, Ōsaka-shi) er Japans tredje største by. Byen ligger i Kansairegionen på Japans største øy Honshu, og er blant Japans viktigste industriområder og havner.
Historisk sett har Osaka vært den kommersielle hovedstaden i Japan. Dette gjenspeiles i dag ved hvor mange som har sitt arbeid i Osaka. Selve Osaka by har ca. 2,7 millioner innbyggere om natten, men 3,7 millioner har sitt daglige virke i byen.
Byregionen Keihanshin består av byene Osaka, Kobe og Kyoto, med Osaka som viktigste by. Samlet har byområdet et innbyggertall på 17 375 000, og er nest størst i Japan etter byområdet Tokyo. Etter Tokyo og Yokohama (som begge ligger i Tokyo byområde) er Osaka Japans tredje største by.
Konohana-broen i Osaka er en av verdens lengste hengebroer.
Bydeler
Osaka har 24 bydeler:
Vennskapsbyer
Osaka er vennskapsby med følgende byer:
Osaka har også annen slags vennskapsforbindelser med følgende byer:
Hjørundfjorden
Nordre del i Hundeidvika er fjorden 5 kilometer bred. Den smalner mot fjordbunnene. På det dypeste er den 441 meter, målt sør for Stavset og 440 meter utenfor Molaupen.
Norangsfjorden og Storfjorden er sidefjorder i Hjørundfjorden. Innerst i Storfjorden er det tydelig morenekant under vann og synlig over vann som Finnes og Kalnes, slik at det dannes en poll mot Bjørke. Området mottar mye nedbør med omkring 2000 millimeter ved Sæbø, mot 800 millimeter i Tafjord innerst på Sunnmøre.
Fjellene langs fjorden
Østsiden av fjorden danner vestkanten av Rånahalvøya. Fjellsidene går her stupbratt ned i fjorden med kun få steder der det er plass til bosetning. Unntaket er blant annet Trandal. Fjellsiden er opprevet med gjøl der store snøskred er vanlige. Disse kan være til hinder for småbåttrafikken. Også kastevinder fra fjellene utgjør en viss fare for seilbåter.
Fjellene på vestsiden av fjorden er mer oppstykket og slakkere og gir plass til flere bosetninger. Dermed er vestsiden av fjorden også mer åpen med langstrakte dalarmer som er farbare. Den største dalen er U-dalen Bondalen med høyste punkt på Bondalseidet og ned Follestaddalen i Ørsta. I sidefjorden Norangsfjorden danner Smørskredtindane og Slogen det sørlige delen av Rånamassivet Gjennom den bratte V-dalen Norangsdalenen er det farbart over til Hellesylt i Stranda kommune. Lengre inne i fjordarma Storfjorden ligger Skjåstaddalen med forbindelse til Kvivsdalen og E39 Kvivsvegen. Ytterst i fjorden er det vei gjennom Standalen og over Standalseidet og ned Follestadalen. Fra Standalseidet er det mange sidedaler som gir tilgang til vestsiden av Sunnmørsalpene.
Skred og rasfare
Fjorden er ekstremt utsatt for ras av de fleste slag. Av de fem største kjente snøskred i Norge som har tatt flest liv, har tre rammet Hjørundfjorden eller sidearmen Norangsfjorden: 28 døde i Skylstadskredet 16. februar 1679, samme dag som 27 personer døde i Valsetskredet. 27 mistet livet da et skred fra fjellet Otóla rammet et brudefølge i tre båter på fjorden 1. januar 1770. I nyere tid mistet tre mennesker livet da skredet Korsen 19. februar 1968 utraderte grenda Rise i Bondalen, og sju i november 1971 ved Molaupen. Et stort steinskred i Norangsdalen skapte i 1908 Lygnstøylvatnet.
Næringer
I hovedsak er jordbruk og turisme næringsvei i området. Rundt fjorden ligger rundt 70 små vann. Et av disse er Tussevatnet, som har gitt navn til kraftselskapet Tussa. Formfin er en norsk møbelfabrikk lokalisert ytterst i fjorden i Hundeidvik på Hundeide. Fabrikken ble etablert i 1946.
Turisttrafikken begynte på slutten av 1800-tallet og flere kjente personer besøkte Hjørundfjorden og fikk i land på Øye. Blant andre keiser Wilhelm II og kong Oscar av Sverige. Wilhelmina av Nederland ferierte der 12 ganger fra 1921 til 1955.
Samferdsel
Bygdene Viddal, Leira, Bjørke og Finnes, innerst i fjordarmen Storfjorden, har veiforbindelse opp Skjåstaddalen med E39 Kvivsvegen i Volda kommune.
Fergesambandet mellom Sæbø og Lekneset er en del av riksvei 655 Norangsdalen mellom Ørsta og Tryggestad i Stranda kommune. Denne strekningen betjenes også av en rute mellom Skår, Lekneset, Sæbø, Trandal og Standal. For de veiløse grendene Skår og Trandal er fergesambandet den eneste faste transportforbindelsen med omverdenen.
Fra Standal går det vei langs fjorden nordover til Festøy, hvor Hjørundfjorden går over i Storfjorden. Fra Festøy er det fergesamband til Solavåg på nordsiden av Storfjorden og til Hundeidvik i Sykkylven kommune på østsiden av Hjørundfjorden. E39 fortsetter videre langs Vartdalsfjorden mot Ørsta.
Etymologi
Fjordens navn har ofte blitt forvekslet med Hjørungavåg. Dette har ført til usikkerhet om hvor Jomsvikingslaget sto, med blant annet teorier om at Bue Digres gull skulle ha blitt gravet ned på Bjørke. Innerst i Storfjorden på Bjørke ble det også utført leting og utgravning for å bevise teorien, uten at dette lyktes.
Musette (obo)
Musette eller pikkoloobo er en variant av obo i D, Ess, F eller G. Den er kortere enn en vanlig obo og derfor stemt høyere.
I barokken var D og Ess-musetter et moteinstrument som framfor alt ble tilvirket i Paris. Senere falt instrumentet stort sett i glemsel, men en G-versjon ble framstilt og anvendt på 1800-tallet for å imitere klangen til great Highland pipes. På 1800-tallet og i 1930-årene ble det gjort forsøk på å gjeninnføre de gamle Ess-stemte instrumentene, men forsøkene mislyktes.
I andre halvdel av 1900-tallet tok interessen seg opp igjen og nyere komponister som Paolo Renosto og Bruno Maderna har skrevet enkelte verk for instrumentet. Pikkoloobo er tatt i bruk igjen i orkestre for dobbeltrørbladinstrumenter, såkalte bandes de hautbois.
Løkka
Løkka er et eldre villaområde på Sørsiden i Hønefoss. Det ligger mellom Kongens gate og Storelva, og strekker seg sørover fra Hønefoss kirke til Thornes gate, som kan sies å være grensegate mot Schjong i sør. Nord for Løkka ligger Tippen.
Historien bak
Det var ikke bare én, men etter hvert flere løkker på sørsiden av elva. All grunn på Sørsiden tilhørte opprinnelig Kvernbergsunds-Ødegaarden (gnr. 45) og området lå i tidligere Norderhov herredskommune, inntil det ble bestemt at områdene rundt Hønefossen skulle få bystatus. Fra 1. januar 1852 ble derfor Hønefoss skilt ut som en selvstendig bykommune og grunnen som tidligere hadde gnr. 45 på sørsiden av elva fikk nå gnr. 318 i nye Hønefoss kommune.
Tidligere lå det en idrettsbane på Løkka, kalt Livbanen. Denne var hjemmearena for sportsklubben Idrettsforeningen Liv. Liv ble mye senere slått sammen med tidligere Fossekallen Idrettslag, under navnet Liv/Fossekallen. Denne idrettsklubben er i dag er synonym med Hønefoss Ballklubb. Livbanen er borte og området ble tatt i bruk som kommunal parkeringsplass, noe det var i mange år. I 2022 åpnet det imidlertid en ny, stor og moderne rullebrettarena der. Øst for denne har kommunen også en barnehage, Hønefoss barnehage, som grenser inn mot Søndre park i byen.
Rullebrettarenaen, barnehagen og parken deler i dag Løkka i to. Innkjøring til nordre del skjer via Kirkegata og Kong Rings gate, mens innkjøring til søndre del må skje via Sundgata eller Schjongs gate.
Prevensjon
Prevensjon (fra senlatin praeventio (genitiv praeventionis), til latin praevenire, «komme foran, hindre») betyr «forebyggelse». I Norge brukes begrepet først og fremst innen folkehelse, medisin og juss. I medisinsk betydning mener en da beskyttelse mot uønsket graviditet, men i de senere år har denne definisjonen i økende grad blitt utvidet til også å fokusere på forebyggelse av kjønnssykdommer. I denne siste betydning vil begrepet sikker sex være synonymt med «prevensjon». Behovet for å beskytte seg mot seksuelt overførbare infeksjoner må løses uavhengig av og i tillegg til prevensjonsbehovet. Kondom beskytter bra mot de fleste seksuelt overførbare infeksjonene.
Historie
Prevensjon er trolig blitt brukt helt siden menneskene forstod sammenhengen mellom samleie og befruktning. Eksempler på eldre former er langvarig amming, avbrutt samleie, skylling av skjeden etter samleie, og kondomer laget av dyretarmer. Med fremstillingen av gummi på slutten av 1800-tallet fikk man sikrere prevensjonsmidler som kondom og pessar.
Planter brukt til prevensjon og til å fremkalle abort er kjent fra gammelegyptiske og middelalderlige europeiske medisintekster. Den greske gynekologen Soranos fra Efesos skjelnet på 100-tallet mellom prevensjon og fremkalt abort. Hans oppskrifter inneholdt granateple, silfion og ferula som virker svangerskapsforebyggende. Ekstrakt av silfion er funnet å hindre et befruktet egg i å sette seg fast i livmoren. Fra Nord-Europa kjennes Lorsch-håndskriftet fra 800-tallet som inneholder en kur mot mageknip. Kuren fremkaller også menstruasjon. I oppskriften inngår blant annet pepper, ingefær, persille og sellerifrø, som er kjent for sin effekt på kvinners fruktbarhet. Hildegard av Bingen anbefalte i en oppskrift fra 1100-tallet hasselurt til kvinner som var plaget av smerter fra uteblitt menstruasjon, åpenbart på det rene med at dette også fremkalte abort. Hildegard brukte ikke antikke tekster, men baserte seg på det hun lærte av kvinner rundt seg. Malurt var kjent for å fremkalle menstruasjon. Også vill gulrot var kjent som prevensjon, og påvirker faktisk progesteron-nivået. En skjefull ville gulrotfrø i et glass vann etter samleie skulle hindre svangerskap. Henrik Harpestreng skrev i sin urtebok om myrra at det virket mot spolorm «oc kombær ut døt barn», det vil si at inntak av myrra ville støte ut et dødt foster. Vitenskapelige forsøk i 1933 påviste for første gang kvinnelige kjønnshormoner i planter. Fra 1966 er det påvist at noen planter produserer stoffer med egenskaper som østrogen.
I 1960-årene kom p-pillen på markedet. I Norge ble den tillatt som prevensjonsmiddel i 1967. P-pillen ble i hele Vesten symbolet på kvinnefrigjøring og seksuell frigjøring. Den nye prevensjonen ble møtt med stor skepsis, spesielt blant kirken og religiøse personer. Man fryktet at prevensjon var en trussel mot ekteskapet og at den ville føre til et «utøylet driftsliv». Moderne prevensjon har revolusjonert folks, spesielt kvinners seksualliv. Prevensjon har gjort det mulig å ha sex når man har lyst, uten å være redd for uønskede svangerskap. Det har også gitt folk muligheten til å planlegge når, og om, man vil ha barn.
Mekaniske prevensjonsmidler
Herunder kommer prevensjonsmidler som kondom, pessar og femidom som alle hindrer sædcellene i å nå eggcellene og hindrer dermed befruktning. Kobberspiralen virker blant annet ved å gjøre det vanskeligere for sædcellene å nå frem, og om dette skjer vil det hindre egget i å feste seg til livmoren.
Kondom
Kondomet beskytter mot graviditet og mot kjønnssykdommer ved at det er en gummihatt som tres på penis før og under samleie. Kondomet fanger opp sædcellene før de kommer inn i skjeden. Risikoen for å bli gravid er 2 % (metodefeil) – 15 % (brukerfeil) i løpet av ett år. Kondomet er det eneste prevensjonsmiddelet som kan brukes av menn og er også det eneste som beskytter mot kjønnssykdommer. En av ulempene med kondom er at det nedsetter mannens følsomhet, men dette kan også være en fordel hvis mannen har et problem med for tidlig sædavgang («prematur ejakulasjon»).
Kondom og femidom regnes som sikrest for å unngå overføring av kjønnssykdommer, siden de hindrer direkte kontakt mellom hud og slimhinner.
Femidom
Et femidom er et prevensjonsmiddel beregnet for kvinner. I likhet med et kondom fungerer femidomet etter barrieremetoden, det vil si hindrer slimhinnekontakt, utveksling av kroppsvæsker og eventuell smitte mellom partnerne ved å utgjøre en mekanisk barriere. Derfor beskytter femidomet både mot seksuelt overførbare infeksjoner og mot uønsket svangerskap. Evnen til å beskytte mot svangerskap er omtrent like god som kondomets.
Femidomet består av en tube med en fleksibel ring i hver ende; en mindre ring i den lukkede enden og en større ring i den åpne enden. Materialet er polyuretan, et plastmateriale, og femidomet inneholder altså ikke latex. Før samleie føres den minste ringen inn i skjeden, slik at den blir liggende rundt livmortappen, mens den store ringen blir liggende utenfor skjedeinngangen. Femidomet fjernes så snart samleiet er over.
Det var knyttet forventninger til at femidom skulle kunne hjelpe kvinner til å oppnå bedre kontroll over egen seksualitet og reproduksjon. Imidlertid oppnådde femidom aldri særlig stor popularitet i Norge, og er nå trukket fra markedet. Selv om det primært er beregnet for kvinner, nøt femidomet også en viss popularitet blant menn som har sex med menn, som et alternativ til kondom ved analt samleie.
Pessar
Et pessar er en slags gummiskål som kvinnen setter inn i skjeden før et samleie. Etter samleiet må pessaret stå inne i minst seks timer. Pessar anbefales gjerne til voksne kvinner da det er relativt lite effektivt hos tenåringer. Det krever konsistent og riktig bruk. Ca. 15% av kvinner som bruker pessar blir gravid i løpet av et år. De fleste graviditeter skyldes brukerfeil.
Kobberspiral
En kobberspiral påvirker slimet i livmoren slik at bevegeligheten til egg- og sædceller hemmes. Dersom en befruktning likevel inntreffer vil det endrede miljøet i livmoren hindre et befruktet egg i å feste seg. Kobberspiral er ganske sikkert med under 1% risiko for å bli gravid i løpet av et år. Den er ikke fullt ut like sikker som hormonspiral, men langt billigere. Ulempene med kobberspiral er stort sett knyttet til at man har et fremmedlegeme i livmoren. Kvinner med menstruasjonsplager kan få disse forverret ved bruk av kobberspiral.
Sterilisering
Hovedartikkel: Sterilisering Kirurgisk metode for å fjerne evnen til reproduksjon. Kan utføres på begge kjønn. Meget høy grad av sikkerhet.
P-piller
P-piller inneholder to hormoner, østrogen og progesteron. De virker på tre måter: hindrer eggløsning, påvirker slimet i livmoren slik at det blir mindre gjennomtrengelig for sædceller og påvirker livmorslimhinnen slik at et befruktet egg ikke kan feste seg. Ved korrekt bruk er risikoen (ifølge WHO) for å bli gravid i løpet av et år 0,3%, men med brukerfeil (for eksempel glemt å ta en pille) er risikoen 8%. Det reduserer ikke risikoen for å få seksuelt overførbare sykdommer selv om en tettere slimpropp i livmorhalsen vil redusere risikoen for bekkeninfeksjon. P-piller kan også brukes til å redusere menstruasjonsblødninger. Livmorslimhinnen blir ikke fullt så tykk som normalt og man blør dermed mindre ved menstruasjon og man kan få redusert smertene. Det er også en betydelig redusert risiko for kreft og eggstokk-kreft.
Blant ulempene med p-piller er at de kan påvirke humøret (depresjon, sexlyst). P-piller er kjent for å gi økt risiko for blodpropp. Risikoen for å få blodpropp av graviditet er langt større, så tar man det med i beregningen kan man si at totalrisikoen er redusert.
P-sprøyte
P-sprøyten som er i salg i Norge (Depo-Provera) inneholder bare gestagen og ikke østrogen. Det er en meget sikker metode som krever at man setter en sprøyte (ofte i setemuskelen) hver 12. uke.
P-stav
P-staven er en liten plaststav som settes inn under huden og frigjør gestagen. Dette hindrer eggløsningen, men også andre funksjoner i kroppen. P-staven er på størrelsen med en fyrstikk, og varer mellom 3-5 år.
P-ring
P-ringen er en liten myk og elastisk ring som kvinnen selv setter inn i skjeden. Den tas ut etter tre ukers bruk og etter en ukes pause (med blødning) settes det inn en ny. Den inneholder progesteronlignende hormon og et østrogen.
P-plaster
P-plasteret er et tynt, lite plaster som settes på huden. Hormonene (progesteronlignende hormon og østrogen) finnes i plasterets lim og tas opp gjennom huden. Hvert plaster varer i én uke.
Minipiller
Minipiller fungerer omtrent som p-piller, men inneholder bare hormonet progesteron og hindrer derfor ikke eggløsning. 1-års-risikoen for å bli gravid med minipillebruk er 1 % (metodefeil) – 4 % (brukerfeil). Det har færre bivirkninger enn p-piller, men er samtidig noe mer usikkert i bruk.
Hormonspiral
Hormonspiral inneholder progesteron som hindrer sædcellen i å trenge seg frem til egget. I tillegg gjør den at livmoren ikke kan ta imot et befruktet egg. Hormonspiralen kjøpes på apoteket og tas med til lege som setter den inn. Spiralen varer i 5 år.
Amming
Fullamming er ingen sikker prevensjon fordi det er uvisst når eggløsningen tar til igjen. Amming fører til produksjon av hormoner som bremser eggløsning, men flere andre faktorer er med til å avgjøre når syklus starter igjen. Med «fullamming» menes det at barnet får morsmelk som eneste ernæring, og at det ammes også om natten. Mor må heller ikke ha fått igjen menstruasjonen. Det forutsetter også at mor ikke har hatt blødninger senere enn 6 uker etter fødselen. Metoden regnes da som 97% sikker.
«Ørnen» (korvett fra 1849)
Korvettene som ble bygget i årene 1841-1851 («Nordstjernen», «Ellida», «Nidaros» og «Ørnen») var alle bygget slanke, for hurtig seilas. Korvettene hadde alle kanonene på øverste dekk, kalt batteridekket. Under dette var det enda et dekk, kalt banjerdekket – hvor besetningen bodde.
«Ørnen» ble solgt i 1866 og seilte videre som sivil bark. Skipet fikk nye eiere i 1870 - videre skjebne er ukjent.
Skipet
Som sivil bark var tonnasjen på 375 1/2 commerce-lester, og dypgangen var 17 fot.
VM i fotball 2006 – Sluttspill
Sluttspillet i VM i fotball 2006 foregår mellom 24. juni 2006 og 9. juli 2006.
Nabolaget (spill fra Norsk Tipping)
Nabolaget er et spill arrangert av Norsk Tipping. Bare registrerte spillere bosatt i Norge kan delta, siden vinnernes adresse ifølge folkeregistret er avgjørende for fordeling av gevinster. Hovedvinneren i spillet trekkes tilfeldig og vinner 1 million kroner. Resten av premiene går til de av naboene som også har spilt. Er man eksempelvis hovedvinnerens nærmeste nabo - og har spilt - vinner man 100.000 kroner. Størrelsen på premien til nabospillerne avgjøres av den geografiske avstanden til hovedvinneren, basert på offisielle norske geodata. Spillet har helt siden starten hatt trekning på fredag kveld. Til å begynne med ble det trukket to milliongevinster hver fredag, men reglene er justert siden den gang, nå bare én. Til gjengjeld fikk vi fra februar 2017 også daglige trekninger med noe mindre og noe færre premier, likevel daglig hovedgevinst på 10.000 kroner.
Lansering, og TV-show
Opprinnelig skulle Nabolaget lanseres i begynnelsen av april 2014, men grunnet Norsk Tippings ønske om å gjøre justeringer i abonnementsløsningen på spillet oppsto uenigheter. Ettersom Kulturdepartementet (Norge) sa nei til dette ble spillet og programkonseptet på TV 2 utsatt inntil videre.
Spillet fikk så premiere fredag 13. februar 2015. Mens trekning av flere andre spill fra Norsk Tipping ble presentert av NRK, ble Nabolaget presentert på TV 2, i et underholdningsformat ledet av Alex Rosén som "gratulatør" ved overrekkelse av blomster og sjekker til heldige vinnere. Ellers medvirket Vibeke Klemetsen, senere Gunhild Dahlberg, Emilie Skolmen og Marthe Sveberg Bjørstad. . Dette TV-showet nådde aldri den seeroppslutning som var ventet, og ble tatt av programmet før ett år var gått.
Rettssak og påstand om plagiat
Nederlandske Novamedia jobbet lenge for å få spillkonseptet Postkodelotteriet til Norge, men ble stoppet av den daværende rødgrønne regjeringen. Postkodelotteriet hevdet at Norsk Tippings lotterikonsept «Nabolaget» var et plagiat, og dermed brudd på markedsføringsloven § 25, og at Norsk Tipping dermed hadde misbrukt sin posisjon i lotteri- og pengespillmarkedet til å fortrenge Postkodelotteriet fra det norske markedet. Novamedia/Postkodelotteriet tapte rettssaken på begge punkter.
VEKA
VEKA er en studentfestival i Volda arrangert av Studentsamfunnet i Volda. Festivalen ble for første gang arrangert i 1985, og siden da har Vekerevyen, skidag, åpen mic, Vekekviss og konserter vært faste innslag. Frem til 2010 ble festivalen arrangert på høsten, fra 2011 har den blitt arrangert i februar. VEKA drives av frivillige fra Studentsamfunnet i Volda.
Emilie Voe Nereng
Emilie Voe Nereng (født Emilie Marie Nereng 3. november 1995) er en norsk mat-influenser og tidligere blogger fra Hønefoss. Etter at hun begynte å blogge i mars 2009, ble hennes blogg Norges mest leste i 2009/2010, med 3,5 millioner treff i oktober 2009.
Nereng har jobbet som modell og har hatt oppdrag for ungdomsbladet Topp og jentebladet Julia, samt OnePiece. Nereng foreleste i januar 2010 om sosiale medier på Høgskolen i Lillehammer. Hun var med sine 14 år tidenes yngste foreleser på høyskolen i Lillehammer. I juni 2010 sang hun foran 80,000 tilskuere under VG-lista-showet på Rådhusplassen.
I oktober 2011 var hun æresgjest og sto for den formelle åpningen av Telenors nye mobilnett i Norge – som vikar for daværende kommunalminister Liv Signe Navarsete.
Hun sluttet som blogger i april 2017. Senere etablerte hun seg som mat-influenser, med fast spalte i motebladet Elle. Hun startet også sin egen podkast om kosthold og ernæring.
Hun ble kåret til «Folkets favoritt» i Vixen Blog Awards 2012, og til «Årets mat-influenser» i samme kåring i 2021.
Offentlig tjenestemann i Norge
En offentlig tjenestemann eller bestillingsmann er i Norge en arbeidstaker som er tilsatt i statens tjeneste og som ikke er embetsmann, statsråd eller statssekretær. Med tjenestemann regnes også innleide arbeidstakere i statlig virksomhet, der hvor dette uttrykkelig er sagt.
Emilie Voe Nereng
TV
Nereng medvirket i den første sesongen av reality-serien Bloggerne, og var også med i sesong 6 av 71° nord – Norges tøffeste kjendis TV Norge, og sesong 15 av Skal vi danse på TV 2.
Hun kom på andreplass i sesong 3 av TV 2s realitykonkurranse Kompani Lauritzen, som ble spilt inn høsten 2021 og hadde premiere våren 2022.
Offentlig tjenestemann i Norge
Offentlige tjenestemenn er særlig beskyttet med gunstigere ansettelsesforhold og fysiske angrep straffes med strengere straffer enn generelt for andre. Til gjengjeld har offentlige tjenestemenn plikter og begrensninger ansatte i privat sektor ikke har, bl.a. plikt til å overta annen stilling, plikt til å motta ordensstraff eller suspensjon samt forbud mot å motta gave, provisjon, tjeneste eller annen ytelse som kan påvirke hans tjenestlige handlinger.
Tjenestemann skal tilsettes fast, med mindre: Åremålstilsetting kan også nyttes.
Gnom (andre betydninger)
Gnom kan sikte til:
Fridtjof Knutsen
Fridtjof Kornelius Knutsen (født 15. desember 1894 i Harstad, død 4. august 1961) var en norsk journalist, oversetter og forfatter. Han debuterte i 1933 med romanen Så underslår vi litt, med handling fra forretningslivet, og skrev senere kriminalromaner. Han var én av forfatterne som bidrog til detektivserien om Knut Gribb.
Eusebius Amort
Eusebius Amort (født 15. november 1692 i Bibermuhle, nær Tölz, i det Øvre Bayern, død 5. februar 1775) var en tysk katolsk teolog.
Fridtjof Knutsen
Han arbeidet som journalist i Tidens Tegn fra 1913 til 1934, og deretter og frem til sin død var han kriminalreporter i Aftenposten, med et avbrudd under andre verdenskrig.
Eusebius Amort
Amort studerte i München før han i 1717 begynte å undervise i teologi og filosofi. Han var medlem av augustinerkorherrene. I 1733 dro han til Roma som teolog. Amort returnerte til Polling i 1735, og viet resten av sitt liv som teolog i Bayern. Amort døde i byen Polling i februar 1775.
Fridtjof Knutsen
Fridtjof Knutsen var medvirkende til at den siste av Hoel-sakene ble avdekket som et justismord.
Sundgata
Sundgata er ei gate på Sørsiden i Hønefoss. Gata starter fra Holmboes gate i vest og løper østover til den ender ved Storelva på Løkka. Sundgata krysser Storgata og Kongens gate i sentrum, og Dronningens gate, Anna Colbjørnsdatters gate og Oscars gate på Løkka.
Fridtjof Knutsen
Familie
Han var gift med Lalli Knutsen, som også skrev kriminalhistorier, var far til forfatteren Mette Newth og redaktøren Eldri Sandborg, samt morfar til den populærvitenskapelige forfatteren Eirik Newth.
Gamle sanger om igjen
Gamle sanger om igjen er et samlealbum av den norske popgruppa deLillos. Plata ble utgitt i 1998 og inneholder gamle låter fra deLillos, samt en ny låt; «Tyve null tre» som ble produsert av Pål Waaktaar-Savoy.
Dylan
Dylan er et mannsnavn dannet av walisiske dy, «stor», og llanw, «flo». I walisisk mytologi var Dylan havets gud, og var sønn av Aranrhod.
Utbredelse
Dylan har vært et populært guttenavn i USA siden 1990-årene.
Dylan har vært et populært navn i England fra ca år 2000.
45 menn i Norge heter Dylan, iflg ssb.no. pr.1.12009. Dylan er også brukt som kvinnenavn, men svært sjeldent.
Bioingeniør
Bioingeniør er en yrkesgruppe som har som oppgave å ta pasientprøver og å utføre analyse av biologisk materiale ved hjelp av avansert teknologisk utstyr. Bioingeniører er både helsearbeidere og ingeniører og er den største yrkesgruppen ved sykehusenes medisinske laboratorier. Bioingeniøren tar blodprøver og har ansvaret for rutiner og prosedyrer ved prøvetaking.
Bioingeniøren drifter og vedlikeholder alle typer analysemaskiner, fra små, håndholdte, pasientnære apparater til store automatiserte analysehaller. Bioingeniøren har god kunnskap om kvalitetssikring av analyseresultater, både selve prøvetakingen og etter at prøven er analysert og analyseresultatet er gitt ut. Kvalitetssikrede analyseresultater danner et viktig grunnlag for å stille diagnoser og gi riktig behandling.
Bioingeniør er en beskyttet yrkestittel for personer med offentlig autorisasjon fra Statens autorisasjonskontor for helsepersonell.
Bioingeniørens arbeidsområder
Bioingeniørene har ansvaret for korrekt håndtering av prøvemateriale og korrekte analysesvar. Det vil si ansvar for alle prosedyrer fra en laboratorieanalyse rekvireres til et godkjent svar foreligger. Resultatene av bioingeniørenes arbeid benytter legene ved diagnostisering, behandling og oppfølging av sykdom.